armvectores/hy_wikipedia_2023 huggingface dataset:
Թոդոր Ալեքսանդրով

Թոդոր Ալեքսանդրով Պոպորուշև (Тодор Александров Попорушев, մարտի 4, 1881(1881-03-04), Նովո Սելո, Štip Municipality, Հյուսիսային Մակեդոնիա - օգոստոսի 31, 1924(1924-08-31), Սուգարևո, Սանդանսկիի համայնք, Բլագոևգրադի մարզ, Բուլղարիա), բուլղար հեղափոխական և քաղաքական գործիչ, բուլղարական հեղափոխական բանակի սպա, մանկավարժ։ Առաջին համաշխարհային պատերազմի տարիներին կռվել է Բուլղարիայի կողմից։ Օսմանյան կայսրության դեմ Մակեդոնիայի Շտիպ և Կոչանի քաղաքներում իրականացրել է ահաբեկչություններ։ Չբացահայտված կերպով նա սպանվել է 1924 թթ-ի օգոստոսի 31-ին Բուլղարիայում։
Թոդոր Ալեքսանդրովը եղել է Մակեդոնական ներքին հեղափոխական կազմակերպության, հետագայում՝ այդ կազմակերպության կենտրոնական կոմիտեի անդամ։
Հյուսիսային Մակեդոնիայում Ալեքսանդրովը երկար տարիներ մերժվել է տեղի պատմագրության կողմից, ներկայացվել որպես բուլղարասեր (բուլղարոֆիլ) մատնիչ։ Բայց վերջին շրջանում նրա նատմամբ վերաբերմունքը փոխվել է, և նա արդեն ներկայացվում է որպես էթնիկ մակեդոնացի՝ ներառվելով մակեդոնական պատմական ժառանգության մեջ։ Սակայն դա լուրջ հակասությունների, բուռն վեճերի տեղիք է տվել։ Մակեդոնիայի պատմության մեջ բուլղարական հզոր ազդեցության ընդունումը մնում է խիստ խնդրահարույց, քանի որ հակասում է Երկրորդ աշխարհամարտից հետո ազգի կայացման հակաբուլղարական հայեցակարգին։


== Ծանոթագրություններ ==


== Հղումներ ==
Թոդոր Ալեքսանդրովի մասին ինտերնետային կայք էջ Archived 2002-03-10 at the Wayback Machine.
Կենսագրությունը (բուլղ.) Archived 2011-06-13 at the Wayback Machine.
A site dedicated to Todor Alexandrov
Документи для убийства Тодора Александрова — статия от Цочо Билярски.
Битката за Тодор Александров в Република Македония
Интервью Тодора Александрова для «The Times»
Песен для Тодора Александрова
Биография на сайте ВМРО
Պիևեպելագո

Պիևեպելագո (իտալերեն՝ Pievepelago), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը կազմում է 2115 մարդ։ Բնակչության միջին խտությունը՝ 28 մարդ/կմ²։ Զբաղեցնում է 76 կմ² տարածք։ Փոստային ինդեքս՝ 41027։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
La frazione di Sant'Andrea Pelago Archived 2007-12-15 at the Wayback Machine.


== Ծանոթագրություններ ==
Օգնյակ

Օգնյակ (ռուս.՝ Огняк), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուժենգա գետի ձախ ափում՝ 44 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009883
Հիդրոլոգիական ուսումնասիրությունների կոդը - 103000988
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էմելի Սանդե

Ադել Էմելի Սանդե (անգլ.՝ Adele Emeli Sande, մարտի 10, 1987(1987-03-10), Սանդերլենդ, Թայն ընդ Ուեր, Անգլիա, Միացյալ Թագավորություն), ավելի հայտնի է, որպես Էմելի Սանդե, շոտլանդական ռեկորդակիր արտիստուհի և երգահան։ Նա առաջին անգամ հայտնի է դարձել այն բանից հետո, երբ ձայնագրել է թրեք «Diamond Rings» ռեփեր Chipmunk-ի հետ (2009)։ Դա նրանց առաջին թոփ 10 երգերն են Մեծ Բրիտանիայի Singels աղյուսակում։ Նա գրել է երգեր շատ արտիստների համար, ինչպիսիք են՝ Շեր Լոյդը, Սյուզան Բոյլը, Գաբրիելը, Լեոնա Լյուիսը, Շերիլ Քոուլը և այլք։
2010 թվականին նա ստորագրել է հրատարակչական պայմանագիր EMI Music Publishing-ի հետ։ Սանդեն ձայնագրել է իր դեբյուտային սինգլը՝ «Heaven», 2011 թվականի օգոստոսին։


== Վաղ կյանք ==
Էմելի Սանդեն ծնվել է 1987 թվականի մարտի 10-ին շոտլանդական Ալֆորդ քաղաքում։ Նրա հայրը՝ Ջոյելը, Զամբիից էր, իսկ մայրը՝ Դիանան՝ Անգլիայից։ 11 տարեկանում, երբ Էմելին սովորում էր դպրոցում, նա գրեց իր առաջին երգը «Դպրոցի տաղանդ» մրցույթի համար, որը կոչվում էր «Tomorrow Starts Again»։ 15 տարեկանում նրան հրավիրեցին Լոնդոն, Choice FM, մասնակցելու «Rapology» մրցույթին։ Աղջկան նկատեց Ռիչարդ Բլեքհուդը, առաջատար MTV-ն, հրավիրելով նրան իր ստուդիա։ Բայց նախքան դպրոցն ավարտելը, նա ընդունվեց Գլազգոյի համալսարան և ստացավ նյարդաբանական բժշկի աստիճան։ Այս կապակցությամբ Էմելին ասել է, որ եթե նույնիսկ իր մոտ չստացվի երաժշտական կարիերան, իրեն մնում է բժշկական կրթությունը։


== Կարիերա ==

Սանդեի քույրը նկարել է մի տեսահոլովակ, որի մեջ Սանդեն նվագում էր դաշնամուր և երգում էր իր ամենասիրելի երգերից մեկը՝ «Nasty Little Lady»։ Նրանք այդ տեսահոլովակը ուղարկեցին Թրևոր Նելսոնին, BBC ընկերություն, որտեղ անցկացվում էր քաղաքային երաժշտական մրցույթ։ Սանդեն հաղթեց մրցույթը և նրան առաջարկեցին ձայնագրության պայմանագիր կնքել, սակայն ստուդիայի ղեկավարները իմանալով, որ աղջիկը եկել է իրենց մոտ մրցույթի մասնակցելու նպատակով՝ հրաժարվեցին։ Նրա ծնողները Էմելիի երգերից բաղկացած մի ձայնասկավառակ ուղարկեցին BBC-ի առաջին ռադիոընկերությանը։ Այնուհետև Սանդեն դարձավ առավել հայտնի, ինչպես Naughty Boy-ը (երաժշտական պրոդյուսեր և սցենարիստ, որը առաջ աշխատել է Ms. Dynamite-ի և Bashy-ի հետ)։ Նրանք սկսեցին գրել թրեքներ այնպիսի արվեստագետների համար, ինչպիսիք են՝ Ալիշա Դիկսոնը, Chipmunk-ը, Professor Greenը, Շերիլ Քոուլը և այլք։

Սանդեն հանդես է եկել, որպես երգչուհի 2009 թվականին։ Սանդեն իր անունը փոխեց Էմելի, քանի որ նա նույնքան հայտնի էր դառնում ինչպես բրիտանական երգչուհի Ադելը։
2013 թվականի մայիսին Սանդեն հանդես եկավ Սպիտակ տանը, Վաշինգտոնում։ 
Նա արդեն գրել է բազմաթիվ երգեր, ինչպիսիք են՝ «Pluto» (с Naughty Boy), «Enough», «Call Me What You Like», «You and Me» and «This Much Is True», որոնք գրվել են իր ամուսնու՝ Ադամի համար։


== Անձնական կյանք ==
2012 թվականի սեպտեմբերի 15-ին Սանդեն ամուսնացել է կենսաբան Ադամ Գուրեգուինի հետ, նրա ծննդավայր Չեռնոգորիայում։


== Սկավառակագրություն ==


=== Ալբոմներ ===
Our Version Of Events (2012)
Live at the Royal Albert Hall (2013)


=== Տեսահոլովակներ ===


== Ծանոթագրություններ ==


== Արտաքին հղումներ ==
Պաշտոնական կայք
Գրքույկ

Գրքույկ, բրոշյուր (ֆր.՝ brochure), ոչ մեծ ծավալի տպագիր տեղեկատվական փաստաթուղթ (միջազգային պրակտիկայում ոչ պակաս 5 և ոչ ավելի 48 էջ)։ Տպագիր պրոպագանդայի ձևերից։ Առաջիև գրքույկները երևան են եկել Ռեֆորմացիայի դարաշրջանում, լայնորեն տարածվել 1789 թվականի ֆրանսիականհեղափոխության ժամանակ։
Մառե (Սոմի գավառ)

Մառե (ֆր.՝  Marieux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 105 մարդ, բնակչության խտությունը` 25.80 մարդ/կմ²։ Բնակավայրը զբաղեցնում է 4.07 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 26 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 67 աշխատունակ (15-64 տարեկան)  բնակիչ, որոնցից ակտիվ էին 51-ը, իսկ ոչ ակտիվները` 16։ Ակտիվության ցուցանիշը կազմում է 76,1 %։ 51 աշխատունակ մարդկանցից աշխատել է 47 անձ (24 տղամարդ և 23 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 5-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մենամարտ (ֆիլմ, 2010)

Անվան այլ կիրառումների համար տե՛ս՝ Մենամարտ (այլ կիրառումներ)«Մենամարտ» (անգլ.՝ The Duel), ռեժիսոր Դովերա Կոսաշվիլիի 2010 թվականի դրամատիկ ֆիլմը։ Սյուժեն հիմնված է Անտոն Պավլովիչ Չեխովի համանուն վիպակի վրա։ Նկարահանումները կատարվել են Խորվաթիայում, առաջին ցուցադրությունը տեղի է ունեցել 2010 թվականի ապրիլի 28-ին ԱՄՆ-ում։ Ֆիլմը արտամրցույթային ծրագրով ցուցադրվել է նաև 2011 թվականի «Մոսկովյան  միջազգային կինոֆեստիվալում », «Ռուսական հետք» անվանակարգում։


== Սյուժե ==
Լաևսկին պետական ծառայության մեջ գտնվող ռուս արիստոկրատ է, որը հակում ունի մոլի խաղերի և գինարբուքի նկատմամբ։ Նա ապրում է Նադյայի հետ, որին խլել է ամուսնուց, բայց չի սիրում։ Մի անգամ նա դավաճանում է Լաևսկուն կապիտան Կիրիլինի հետ։ Հետագայում, հերթական իրադարձությունները Լաևսկուն տանում են մենամարտի իր նախկին ընկերոջ` ֆոն Կորենի հետ։


== Դերերում ==
Էնդրյու Սքոթ` Իվան Անդրեևիչ  Լաևսկի
Ֆիոնա Գլեսկոտ` Նադյա
Տոբայաս Մենզիս` Նիկոլայ Վասիլևիչ ֆոն Կորեն
Նիալ Բագգի` Սամոյլենկո
Ռիկ Մակարեմ` Աչմյանով
Նիկոլաս Ռոու` Շեշկովսկի
Միշել Ֆեիրլի` Մարիա
Դեբբի Չեյզեն` Օլգա
Ջերեմի Սվիֆտ` Դյակոն
Միսլավ Կավայդա` Կիրիլին


== Պարգևներ  և  անվանակարգեր ==
2011 թվականին ֆիլմն արժանացել է «Կանադական կինեմատոգրաֆիստների ընկերության մրցանակին», «Թատերական ստեղծագործություններում լավագույն օպերատորական աշխատանք» (Պոլ Սարոսի) անվանակարգում։


== Արձագանքներ ==
Ֆիլմը կինոքննադատների կողմից արժանացել է բարձր գնահատականի։ Rotten Tomatoes կայքում ֆիլմը ստացել է 81 % դրական գրախոսություն 37 հիմքով, Metacritic կայքում` 75 բալ 100-ից 16 գրախոսությունների հիման վրա։ Ամերիկացի կինոքննադատ Ռոջեր Էբերտը ֆիլմը գնահատել է 2 բալ 4-ից։


== Ծանոթագրություններ ==


== Արտաքին հղումներ ==
Մենամարտ(անգլ.) ֆիլմը Rotten Tomatoes կայքում
«Մենամարտ»(անգլ.) ֆիլմը Metacritic կայքում:
Մարինա Սաֆարյան

Մարինա Դմիտրիի Սաֆարյան (հոկտեմբերի 4, 1953(1953-10-04), Երևան, Հայկական ԽՍՀ, ԽՍՀՄ), հայ ֆթիզիատոր։ Բժշկական գիտությունների դոկտոր (1992), պրոֆեսոր (1993)։ ՀՀ վաստակավոր բժիշկ (2011)։


== Կենսագրություն ==
Մարինա Սաֆարյանը ծնվել է 1953 թվականին Երևանում։ 1971 թվականին ավարտել է Երևանի թիվ 76 միջնակարգ դպրոցը, 1977 թվականին՝  Երևանի բժշկական ինստիտուտը։ 1981 թվականին պաշտպանել է թեկնածուական ատենախոսություն։ 1980-1985 թվականներին եղել է Երևանի պետական բժշկական ինստիտուտի թերապիայի ամբիոնի գիտաշխատող, 1985 թվականին տուբերկուլոզի ամբիոնի ասիստենտ, 1994 թվականից ֆթիզիապուլմոնոլոգիայի ամբիոնի վարիչ։ 1992 թվականին Մոսկվայի Տուբերկուլոզի կենտրոնական գիտահետազոտական ինստիտուտում պաշտպանել է դոկտորական ատենախոսություն։ 2011 թվականին ստացել է 2-րդ բարձրագույն կրթությունը` տնտեսագետի որակավորմամբ։ 1993-2004 թվականներին եղել է ՀՀ առողջապահության նախարարության գլխավոր ֆթիզիատոր, 2009 թվականին վերանշանակվել է նույն պաշտոնում։ 2006 թվականից Հայաստանի ֆթիզիատորների ասոցիացիայի նախագահ։ 2007 թվականին նշանակվել է ՀՀ ԱՆ «Հանրապետական հակատուբերկուլոզային դիսպանսեր» ՓԲ ընկերության տնօրեն, 2012 թվականին վերանշանակվել է նույն պաշտոնում։
Որպես Առողջապահության համաշխարհային կազմակերպության խորհրդատու` տարբեր երկրներում մասնակցել է տուբերկուլոզային ծառայության վերահսկման և բժիշկների համար միջազգային սեմինարներին։ Հայաստանի ֆթիզիատորների ասոցիացիայի նախագահն է, ԺԴ.00.03 «Ներքին հիվանդություններ» մասնագիտությամբ պաշտպանության խորհրդի և ՌԴ Туберкулез и болезни легких գիտագործնական ամսագրի խմբագրային խորհրդի անդամ։
Առաջարկել է տուբերկուլոզի ակտիվության որոշման մեթոդ՝ օքսիդիչ և հակաօքսիդիչ համակարգերի որոշման օգնությամբ։ Հետազոտել է Հայաստանում տուբերկուլոզի համաճարակաբանությունը՝ հիվանդների և ռիսկի խմբերի շրջանում, ուսումնասիրել հակատուբերկուլոզային պատրաստուկների արդյունավետությունը։
ՀՀԿ անդամ է։


== Պարգևներ ==
ՀՀ վաստակավոր բժիշկ, 2011
ՀՀ պաշտպանության նախարարի մեդալ, 2012
Երևանի պետական բժշկական համալսարանի ոսկե մեդալ
Ռուսաստանի բնական գիտությունների ակադեմիայի «Ռոբերտ Կոխի» և «Եկատերինա Մեծի» շքանշան


== Երկեր ==
Ֆթիզիատրիա։ Դասագիրք, 2002։
Տուբերկուլոզի ձեռնարկ։ Հայաստանում տուբերկուլոզի դեմ պայքարի ազգային ծրագրի ուղեցույց, 2004։
Ֆթիզիատրիայի անկյունաքարերը։ Տուբերկուլոզը հարցուպատասխանի տեսքով ։ Ձեռնարկ, 2004։
Липидный обмен и комбинированная антиоксидантотерапия при, туберкулезе легких, 1998.
Основы фтизиатрии. Учебное пособие, 2010.
Basics of Phthisiology. Textbook, 2010.


== Ծանոթագրություններ ==
Բալինտ Մադյար

Բալինտ Մադյար (հունգ.՝ Magyar Bálint, նոյեմբերի 15, 1952(1952-11-15), Բուդապեշտ, Հունգարական Ժողովրդական Հանրապետություն), հունգարացի քաղաքական գործիչ, սոցիոլոգ, խորհրդարանի պատգամավոր և նախարար։ Ազատ դեմոկրատների դաշինքի (SzDSz) հիմնադիրներից մեկը։
Նրա «Magyar polip — A posztkommunista maffiaállam» (2013) գիրքը ժամանակակից Հունգարիան նկարագրում է որպես մաֆիայի պետություն։


== Կենսագրություն ==
1977 թվականին ավարտել է Բուդապեշտի համալսարանի սոցիոլոգիայի և պատմության դասընթացները։ 1977-1990 թվականներին աշխատել է համալսարանում որպես դասախոս։
Ազատ դեմոկրատների դաշինքի համահիմնադիրն է։ Այդ կուսակցության ցուցակով 1990 թվականին առաջին անգամ ընտրվել է Ազգային ժողով։ Վերընտրվել է 1994, 1998, 2002 և 2006 թվականներին։ 1996 թվականի հունվարից մինչև 1998 թվականի հուլիսը եղել է կրթության և մշակույթի նախարար, 2002 թվականի մայիսից մինչև 2006 թվականի հունիսը կրկին գլխավորել է Կրթության նախարարությունը։ 2007 թվականի հունվարից մինչև 2008 թվականի ապրիլը զբաղեցրել է վարչապետի գրասենյակի պետական քարտուղարի պաշտոնը, որը պատասխանատու է զարգացման քաղաքականության համար։
2008-2012 թվականներին ընդգրկվել է նորարարությունների և տեխնոլոգիաների եվրոպական ինստիտուտի կառավարիչների խորհրդի կազմում։


== Աշխատանքներ ==
Magyar Bálint. Magyar polip – a posztkommunista maffiaállam ։ [уг.]. — Noran Libro. — 2013. — 426 p. — ISBN 9786155274497.
Мадьяр, Балинт. Анатомия посткоммунистического мафиозного государства։ На примере Венгрии / пер. с венг. П. Борисова.. — Новое литературное обозрение. — М., 2016. — 392 с. — ISBN 978-5-4448-0564-0.


== Ծանոթագրություններ ==


== Արտաքին հղումներ ==
Հետկոմունիստական մաֆիոզ պետության անատոմիան՝ Հունգարիայի օրինակով Archived 2016-10-06 at the Wayback Machine. // Esquire.ru
"Полипбюро", его боссы и слуги // Радио Свобода. — 09.09.2016
hungarlingva biografio
hungarlingva biografio kun foto
Magyar Bálint. Dunaapáti 1944–1958, dokumentumszociográfia I-III. kötet, Művelődéskutató Intézet és Szövetkezeti Kutató Intézet, Budapest, 1986, ISBN 9635211317
Զեմլյանկա (գյուղ, Կոնոտոպի շրջան)

Անվան այլ կիրառումների համար տե՛ս՝ ԶեմլյանկաԶեմլյանկա (ուկրաիներեն՝ Землянка), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 1778 թվականին։
2001 թվականի տվյալներով Զեմլյանկա գյուղում բնակվում էր 647 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլենինո (քաղաքատիպ ավան, Օլենինսկի շրջան)

Անվան այլ կիրառումների համար տե՛ս՝ ՕլենինոՕլենինո (ռուս.՝ Оленино), քաղաքատիպ ավան Ռուսաստանի Տվերի մարզի Օլենինսկի շրջանի կազմում։
Բնակչությունը 2012 թվականին գրանցված տվյալներով կազմում էր 4928 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիֆենբրոն

Տիֆենբրոն  (գերմ.՝ Tiefenbronn)), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 5293 մարդ է (2010 թվականի դեկտեմբերի 31–ի տվյալներով)։ Զբաղեցնում է 14, 79 կմ² տարածք։ Պաշտոնական կոդը՝ 08 2 36 062։


== Ծանոթագրություններ ==


== Արտաքին հղումներ ==
Պաշտոնական էջ
Միսաք Հովենց

Միսաք Հովենց (Միսաք Մկրտչի Հովհաննիսյան, դեկտեմբերի 18, 1938(1938-12-18), Ֆանտան, Ախտայի շրջան, Հայկական ԽՍՀ, ԽՍՀՄ - մարտի 25, 2004(2004-03-25), Երևան, Հայաստան), հայ բանաստեղծ, գրող և թարգմանիչ, հրատարակիչ։ ԽՍՀՄ գրողների միության անդամ։


== Կենսագրություն ==
Միսաք Հովենցը (Միսաք Մկրտչի Հովհաննիսյան) ծնվել է 1938 թվականի դեկտեմբերի 18-ին, Հրազդանի շրջանի (այժմ՝ ՀՀ Կոտայքի մարզ) Ֆանտան գյուղում։ ԽՍՀՄ գրողների միության անդամ 1988 թվականից։ Ավարտել է Երևանի պետական համալսարանը 1969 թվականին։ 1973-2000-ին աշխատել է «Հայաստան», «Սովետական գրող», «Արևիկ», «ՆՈՐ դար» հրատարակչություններում։ Հեղինակ է «Առավոտ» (Ե., 1975), «Արարում» (Ե., 1977), «Լեռան սարսուռը» (Ե., 1981), «Հայկ Նահապետ» (1985), «Լեռան աղոթքը» (Ե․, 1987) «Ոգու հիշողություն» (Ե., 1989), «Արգիշտի» (Ե․, 1975) «Ստվեր և լույս» (Ե., 2000) բանաստեղծությունների և պոեմների ժողովածուների։ «Մենավոր կղզի» ժողովածուն (Ե., 2002) ներառում է Ղարաբաղյան հերոսամարտին նվիրված «Արցախական» բանաստեղծությունների շարքը և «Սթափեցման համազանգ» պոեմը։ Բանաստեղծը վախճանվել է 2004 թ․ մարտի 3-ին, Երևանում։


== Գրական անուն ==
Հովենց գրական անունը Միսաք Հովհաննիսյանին շնորհել է Հովհաննես Շիրազը։


== Հիշատակում մամուլում ==
Գրողները գրողների մասին / Ալեքսանդր Թոփչյան
Միսաք Հովենց. «Աստծո շունչն է ճշմարիտ պոեզիան…» 


== Ծանոթագրություններ ==


== Աղբյուրներ ==
Ղարաբաղյան ազատագրական պատերազմ 1988-1994։ / Գլխ. խմբ.՝ Հ.Մ. Այվազյան և ուրիշն.
Սահմանադրական կուսակցություն (Էստոնիա)

Սահմանադրական կուսակցություն (էստ․՝ Konstitutsioonierakond), կուսակցություն Էստոնիայում։ Մինչև 2004 թ.-ի փետրվար ամիսը Էստոնիայի միացյալ կուսակցություն (էստ. Eestimaa Ühendatud Rahvapartei)։
Հիմնադրվել է 1994 թ.-ին։ 1999—2003 թթ.-ին Էստոնիայի խորհրդարանում ուներ 6 մանդատ, իսկ տեղական ինքնակառավարման մարմիններում զբաղեցնում էր մի շարք պաշտոններ։ 2003 թ.-ի խորհրդարանական ընտրություններում հավաքել է 2,2% ձայն, 2007 թ.-ին՝ 1,0%։ Կուսակցությանը հիմնականում սատարում են Էստոնիայի ռուսախոս բնակչությունը։ 2008 թ.-ին պայմանագիր է կնքել Էստոնիայի ձախերի կուսակցության հետ միություն ստեղծելու համար։


== Ծանոթագրություններ ==


== Արտաքին հղումներ ==
Պաշտոնական կայք Archived 2006-06-18 at the Wayback Machine.
Ինամի

Ինամի (ճապ.՝ 印南町 Ինամի-տյո), Ճապոնիայի Վակայամա պրեֆեկտուրայի Հիդակա գավառում գտնվող ավան։ Ավանի մակերեսը կազմում է 113,63 կմ², բնակչությունը՝ 8 196 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 72,13 մարդ/կմ²։


== Աշխարհագրական դիրք ==
Ինամի ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Գոբո, Տանաբե քաղաքները և Հիդակագավա, Մանաբե ավանները։


== Բնակչություն ==
Ավանի բնակչությունը կազմում է 8 196 մարդ (2014 թվականի օգոստոսի 1-ի տվյալների համաձայն), իսկ խտությունը՝ 72,13 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Ավանը խորհրդանշող ծառ է համարվում կրիպտոմերիան, ծաղիկ՝ Sarcandra glabra-ն։


== Ծանոթագրություններ ==


== Արտաքին հղումներ ==
Ճապոնական Ինամի ավանի պաշտոնական վեբկայք(ճապոներեն)
Թեղուտ (Բուլանըխի գավառ)

Անվան այլ կիրառումների համար տե՛ս՝ Թեղուտ (այլ կիրառումներ)Թեղուտ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է Արածանիի վտակ Կոփ գետի աջ օժանդակներից մեկի ափին՝ Կոփ-Խնուս ճանապարհին։
Գյուղը հարուստ է եղել արգավանդ հողերով և ջրով։


== Պատմություն ==
1915 թվականի Մեծ եղեռնի ժամանակ Թեղուտն ավերվեց, բնակիչների մեծ մասը կոտորվեցին կամ տարագրվեցին։


== Բնակչություն ==
1880-ական թվականներին ուներ 70 տուն, 1915 թ.-ին՝ 300 տուն բնակիչ, որից մեծամասնությունը՝ 221 տունը, հայեր էին։


== Պատմամշակութային կառույցներ ==
Թեղուտն ուներ եկեղեցի և նախակրթարան։


== Անվանի մարդիկ ==
Թեղուտում է ծնվել Մակար Ա Թեղուտցի հայոց կաթողիկոսը (1813-1821)։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալբանիայի օրհներգ

Hymni i Flamurit, Ալբանիայի պետական օրհներգն է։ Այն ստեղծվել է 1912 թվականին Ալեքսանդր Ասդրենի և Չիպրիան Բորեմբեսկու կողմից։


== Տեքստը ==


== Ծանոթագրություններ ==
Ռոմոլա Գարայ

Ռոմալա Գարայ (անգլ.՝ Romola Garai [ˈrɒmələ ˈɡæri], օգոստոսի 6, 1982(1982-08-06), Հոնկոնգ, Բրիտանական կայսրություն), բրիտանացի դերասանուհի։


== Կենսագրություն ==
Ռոմալա Գարայը ծնվել է 1982 թվականի օգոստոսի 6-ին, Հոնկոնգում։ Նրա մայրը՝ Ջենետը՝ լրագրողուհի է, իսկ հայրը՝ Էդիրանը, բանկի կառավարիչ էր։ Պապը՝ Բերնգարդ "Բերտ" Գարայը՝ Հունգարիայի ներգաղթած հրեա էր։ Նա հիմնադրել է Քեյստոուն մամուլը (Keystone Press-Photographic agency):
Ռոմոլայից բացի, նրանց ընտանիքում ապրում էին ևս երեք երեխաներ։ Նրա ոչ սովորական անուն Romulus-ի կանացի տարբերակն է, ով եղել է Հռոմի լեգենդար հիմնադիրներից մեկը։
Երբ աղջիկը հինգ տարեկան էր, ընտանիքը տեղափոխվել է Սինգապուր, իսկ երեք տարի անց ՝ Ուիլթշիր, Մեծ Բրիտանիա։ Տասնվեց տարեկանում Ռոմոլան տեղափոխվեց Լոնդոն, որտեղ Սիթիում այցելել է աղջիկների համար նախատեսված դպրոց և սկսել է աշխատել որպես մոդել։ Զուգահեռաբար նա մասնակցել է բոլոր դպրոցական թատերական ներկայացումներին, ինչպես նաև հաճախ հայտնվել է Ազգային Երիտասարդական թատրոնի բեմերում (անգլ.՝ National Youth Theatre): Հաջողությամբ ավարտելով դպրոցը, Ռոմոլան ընդունվել է Մարիա թագուհու անվան համալսարանը, որտեղ սովորել անգլիական գրականություն։


== Կարիերա ==
Տասնութ տարեկանում դերասանների ընտրության ժամանակ աղջկան նկատել է մի գործակալ, որն առաջարկել էր նրան «Վերջին շիկահեր- գեղեցկուհին» (անգլ.՝ The Last of the Blonde Bombshells) ֆիլմի ժապավենում էպիզոդիկ դերը ։
BBC-ի մի քանի նախագծերին մասնակցելուց հետո նրա առաջին մեծ հաջողությունը 2002 թվականին Չարլզ Դիքենսի «Նիկոլաս Նիկկլբի» դասական վեպի էրկանիզացումը։ Ֆիլմը ստացել է դրական արձագանքներ, իսկ դերասանական կազմը ԱՄՆ-ի ազգային խորհրդի քննադատների կողմից արժանացել է մրցանակաների։
Թիմ Ֆայվելլի «Ես զավթում եմ դղյակը» ֆիլմում Կասսանդրիի դերը խաղալու հաստատումից հետո, Ռոմոլան որոշում է թողնել ուսումը և իր ամբողջ էներգիան ներդնել դերասանական կարիերայում։ 2003 թվականին նա առաջադրվել BIFA մրցանակին՝ "Առավել խոստումնալից առաջնելույթ ունեցող մարդ" կատեգորիայում, իսկ մեկ տարի անց կրկին եղել է BIFA-յի «Իսկ ներսում ես պարում եմ» ֆիլմի երկրորդ պլանի դերասանների թեկնածուների ցուցակում, որի կազմում 2005 թվականին Լոնդոնի հանրության կինոքննադատների կողմից արժանացել է մրցանակի։ 
2007 թվականի պրենիրայից հետո «Հրեշտակ» Ֆրանսուա Օզոնի օրաթերթ The Independent Ռոմոլային անվաննել է «տարվա դերասանուհի»։ Նույն թվականին նա նկահանվել է «Քավություն» ֆիլմում, որտեղ նրա գործընկերներն են դարձել Ջեյմս Մաքէվոյն ու Քիրա Նայթլին։ Քննադատները բարձր են գնահատել նրա խաղը, որի արդյունքում Ռոմոլան արժանացել է Evening Standard թերթի մրցանակին՝ անվանակարգը ստացել է մրցանակի՝ «Լավագույն դերասանուհի» անվանակարգում։
Ռեժիսոր Սթիվեն Պոլիակոֆֆը, ով «1939» ֆիլմի համար աշխատել էր դերասանուհու հետ, նրան անվանել է որպես «հաջորդ Քեյթ Ուինսլեթ», և կարծիք է հայտնել, որ ապագայում Ռոմոլան կդառնա բրիտանացի առավել ազդեցիկ դերասանուհի։ 2009 թվականին Ռոմոլան, կատարելով Ջեյն Օսթինի «Էմմա» վեպի հիման վրա նկարահանախ BBC-ի մինի սերիալում գլխավոր հերոսուհու՝ Էմմայի դերը, առաջադրվել է «Ոսկե գլոբուս» կինոմրցանակին՝ «Լավագույն կանացի դեր մինի-սերիալում կամ հեռուստաֆիլմում» անվանակարգում։


== Ծանոթագրություններ ==
Kiss Me More

Kiss Me More, ամերիկացի երգչուհի և երգերի հեղինակ Doja Cat-ի (Ամալա Ռատնա Զանդիլե Դլամինի) երգը, որը թողարկվել է որպես լիդ-սինգլ «Planet Her» ստուդիական երրորդ ալբոմից։ Ձայնագրությանը մասնակցել է երգչուհի SZA-ն (Սոլոնա Իմանի Ռոու)։ Թողարկվել է 2021 թվականի ապրիլի 9-ին Kemosabe և RCA լեյբլներում։


== Պատմություն ==
2021 թվականի հունվարի սկզբին Doja Cat-ը հայտնել է, որ իր սպասվող ստուդիական ալբոմի ստեղծմանը կմասնակցեն բազմաթիվ հրավիրված արտիստներ, այդ թվում՝ SZA-ն։ 2021 թվականի մարտի 5-ին երգն առաջին անգամ հիշատակվել է SZA-ի կողմից V ամսագրին տված հարցազրույցում։ Երգի մասին SZA-ն պատմել է, որ դա «այլ ուղղություն է, և ես ուղղակի հուզված եմ», մինչդեռ Doja Cat-ը պատասխանել է՝ գովելով նրան և ասել. «Ես գնահատում եմ արտիստներին, ինչպիսին Դուք եք, որոնք հավատարիմ են ինչ-որ որոշակի երևույթի»։ 2021 թվականի ապրիլի 8-ին Doja Cat-ը սոցիալական ցանցերում ներկայացրել է շապիկը և հայտարարել, որ երգը թողարկվելու է ապրիլի 9-ին։ Apple Music-ի համար Զեյնա Լոուին տված հարցազրույցում Doja Cat-ն ասել է. «Ես ուզում էի գրել մի երգ համբույրների մասին։ Ես պարզապես մտածեցի, որ դա սիրուն կլինի։ Դա շատ հաճախ չի լինում, դա պարզապես երգ է, որը նվիրված է բացառապես համբույրներին»։


== Կոմպոզիցիա և արձագանքներ ==
«Kiss Me More» փոփ երգ է, որ կրում է դիսկոյի զգալի ազդեցություն։ Որոշ քննադատներ նշել են այս երգի և Doja Cat-ի՝ 2020 թվականին թողարկված  մեծ հաջողությնա հասած «Say So» երգի միջև։ «Vulture» ամսագրի Ջասթին Քատրոն այն նկարագրել է որպես «մետաքսե խաղացկուն R&B»։ Երգի կրկներգն ներառում է Օլիվիա Նյուտոն-Ջոն-ի 1981 թվականի «Physical» հիթի մեղեդին, ինչի պատճառով այդ երգի հեղինակներ Սթիվ Քիփները և Թերի Շեդդիկը նույնպես համարվում են համահեղինակներ։ Երգչուհիներ Doja Cat-ի և SZA-ի վոկալը նկարագրվել է որպես «նուրբ», «բորբոքուն» և «հիշողություններ արթնացնող»։ Ե՛վ երգը, և՛ նրա տեսահոլովակն արժանացել են դրական արձագանքների իրեն երազկոտության ու զգացմունքայնության համար։


== Տեսահոլովակ ==
Երաժշտական տեսահոլովակի պրեմիերան, որի ռեժիսորն է Ուորեն Ֆուն, կայացել է սինգլի թողարկման օրը։ Այն պատկերում է տիեզերագնաց (որին մարմնավորել է կորեա-իտալական ծագում ունեցող ամերիկացի դերասան Ալեքս Լանդին), որը հետազոտում է հորինված «Planet Her»-ը, որտեղ Doja Cat-ը և SZA-ն մարմնավորում են գայթակղիչ այլմոլորակայինների, որոնք «ստեղծում են նրա ճանապարհորդության հոգեկան մթնոլորտը» և ի վերջո, նրան փակում են ապակե խողովակի մեջ, և ցուցադրում այլ մարդկանց խմբի մեջ, որոնք նախկինում փորձել են ուսումնասիրել մոլորակը։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Սալվատոր մունդի (նկար)

Սալվատոր մունդի, նկար, որում պատկերված է Քրիստոսը՝ որպես աշխարհի փրկիչ։ Այն համարվում է Լեոնարդո դա Վինչիի ստեղծագործություն։
Նկարը համարվում էր կորած, իսկ ավելի ուշ հայտնաբերվել և վերականգնվել է, իսկ 2011 թվականին ցուցադրվել։
Նկարում պատկերված է Քրիստոսը վերածննդի զգեստավորմամբ, ով բարձրացրած աջ ձեռքով ու խաչված մատերով օրհնություն է տալիս, իսկ ձախ ձեռքով պահել է բյուրեղյա գունդ։ 2017 թվականի նոյեմբերին կտավը վաճառվել է ռեկորդային 450,3 միլիոն ԱՄՆ դոլարով՝ դառնալով պատմության ամենաթանկ վաճառված կտավը։ Ընդ որում, 50,3 միլիոնը գանձվել է որպես հարկ։


== Պատմություն ==
Այն Լեոնարդո դա Վինչիի ստեղծագործությունն է, որը պատկերվել է Ֆրանսիայի Լուի  12-րդի համար 1506 -1513 թվականների ընթացքում։
Վերջերս վավերացված գործը մի ժամանակ պատկանել է Անգլիայի Չարլզ 1-ին և արձանագրվել է արվեստի իր ժողովածուում 1649 թվականին, մինչ Բուքինգեմի և Նորմանդիայի դուքսն այն 1763 թվականին աճուրդի կներկայացներ։ 1900 թվականին է այն գտնվել է, երբ բրիտանացի կոլեկցիոներ Ֆրանսիս Քուկն այն գնել է  մոնսերատի առաջին վիկոնտի կողմից։
Նկարը նախկինում վնասվել է ռեստավրացիոն փորձերի հետևանքով, իսկ հեղինակի անունը ջնջվել։ Քուկի հետնորդները 1958 թվականին այն վաճառել են 45 ֆունտով։ 
2005 թվականին նկարը ձեռք է բերվել արտ դիլերների մի կոնսորցիումի կողմից, որոնց մեջ էր նաև հին վարպետների գործերի ուսումնասիրող Ռոբերտ Սիմոնը։
Այն բազմաթիվ անգամներ կեղծվել է, ուստի  կրկնօրինակման տեսք ունի ու նկարագարվում է որպես «աղավաղված, մութ ու մռայլ»։ 
Հետագայում այն վերականգնվել ու համարվել է Լեոնարդո դա Վինչիի կտավ։ Այն 2011 թվականի նոյեմբերից մինչև 2012 թվականի փետրվարը ցուցադրվել է Լոնդոնի ազգային պատկերասրահում «Լեոնարդո դա Վինչի․Միլանի պալատական նկարիչ» ցուցադրության ժամանակ ։ 
2013 թվականին կտավը գնվել է ռուս հավաքորդ Դմիտրի Ռիբոլովլևի կողմից 127․5 միլիոն դոլարով շվեյցարացի դիլեր Իվս Բուվիերի միջոցով։


== Ծանոթագրություններ ==
Ադել Հանել

Ադել Հանել (ֆր.՝ Adèle Haenel, փետրվարի 11, 1989(1989-02-11), Փարիզ, Ֆրանսիա), ֆրանսիացի դերասանուհի։


== Կյանքը և կարիերան ==
Հանելը ծնվել է Փարիզում և մեծացել է Սեն Սեն Դենիում։ Մայրը ուսուցիչ է, իսկ հայրը թարգմանիչ։ Նա մասնակցել է Մոնտրեում գործող թատերական դասընթացներին։
Հանելը առաջին անգամ հայտնվել է էկրանին «Դևերը» ֆիլմում նկարահանվելով, կերտելով Հլոյաի դերը։ 2007 թվականին նրան մեծ ճանաչում բերեց «Դևերը» ֆիլմը, որտեղ նա կերտում էր Ֆլորիանի դերը։ Այս դերի համար նա արժանացել է «Սեզար» մրցանակին՝ «Լավագույն կանացի դեր» անվանակարգում։


== Անձնական կյանք ==
2014 թվականից հանդիպում է ռեժիսոր Սելին Սքամբմանի հետ, ում հետ ծանոթացել է «Դևերը» ֆիլմի ժամանակ։


== Ֆիլմագրություն ==


== Ծանոթագրություններ ==


== Արտաքին հղումներ ==
shooting-stars.eu կայքէջ Archived 2017-07-24 at the Wayback Machine.
Կուրկալա

Կուրկալա (ռուս.՝ Куркала), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Չեկոզեռկա գետի աջ ափին՝ 4 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000033744
Հիդրոլոգիական ուսումնասիրությունների կոդը - 103003374
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(525) Ադելաիդե

(525) Ադելաիդե (անգլ.՝ Adelaide), աստերոիդ աստերոիդների հիմնական գոտում։ Հայտնաբերվել է 1908 թվականի հոկտեմբերի 21-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,24473 ա. մ., առավելագույնը մոտենում է 2,0141 ա. մ. հեռավորության վրա և հեռանում 2,4753 ա. մ.։ Արեգակի շուրջ մեկ ամբողջական պտույտ է կատարում 1228,41 երկրային օրվա ընթացքում, իր ուղեծրով շարժվելով միջինում 0,293061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6° անկյուն։
Ադելաիդե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(525) Ադելաիդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոմեն Բորոյան

Ռոմեն Ղուկասի Բորոյան (հունիսի 21, 1938(1938-06-21), Երևան, Հայկական ԽՍՀ, ԽՍՀՄ - մայիսի 12, 2008(2008-05-12), Երևան, Հայաստան), հայ դեղաբան։ Բժշկական գիտությունների դոկտոր (1980), պրոֆեսոր (1985):


== Կենսագրություն ==
Ռոմեն Բորոյանը ծնվել է 1938 թվականի հունիսի 21-ին, Երևանում, այլ տվյալներով՝ Ալագյազ գյուղում։ 1964 թվականին ավարտել է Երևանի բժշկական ինստիտուտը։ 1964 թվականից աշխատում է Երևանի բժշկական ինստիտուտում, 1985 թվականից՝ կլինիկական դեղաբանության, դեղագիտության և բուսաբանության ամբիոնի վարիչ, միաժամանակ, 1993-1997 թվականներին՝ ՀՀ առողջապահության նախարարության դեղաբանության կոմիտեի նախագահ, 1997 թվականից՝ գլխավոր կլինիկական դեղաբան։
Աշխատանքները վերաբերում են արյան ճնշումն իջեցնող դեղերի կլինիկական դեղաբանությանը, դեղերի պարադոքսային ազդեցություններին, բուսական ծագման դեղերի դեղաբանական հատկություններին։ Հեղինակ է դեղաբանության բուհական ձեռնարկների։


== Պարգևներ ==
Հարավսլավիայի դեղաբանների կոնգրեսի ոսկե մեդալ (ք. Իգալո, 1996):


== Երկեր ==
Դեղամիջոցների հոմանիշների տեղեկատու /Справочник синонимов лекарственных средств /The reference book of the drugs synonyms: (Հավելված՝ Զուգորդված դեղամիջոցների պատրաստի դեղաձևեր), Բորոյան Ռոմեն Ղուկասի, Երևան, Ա. հ, 1991։
Դեղաբանություն։ Բժշկական ինստիտուտի ուսանողների համար, Գաբրիելյան Էմիլ Սամսոնի, Հակոբյան Վիլեն Պարույրի, Ամրոյան Էլմիրա Արտաշեսի, Բորոյան Ռոմեն Ղուկասի, Բեկյան Ռուբեն Ստեփանի, Երևան, Լիգանդ, 1992։
Կլինիկական ֆարմակոլոգիա։ Դասագիրք, Բորոյան Ռոմեն Ղուկասի, Երևան, Հայկական բաց համալսարան, 1994։
Դեղերի և պատրաստուկների համառոտ տեղեկատու։ Միջին բուժաշխատողների և բժշկական ուսումնարանների սովորողների համար, Կարապետյան Լ. Ա. դոցենտ, Բորոյան Ռոմեն Ղուկասի, «Հարություն» գիտակրթական ասոցիացիա, Երևան, Ա. հ., 2000:
Կլինիկական դեղաբանություն։ Դասագիրք, Բորոյան Ռոմեն Ղուկասի, Երևան, «Զանգակ -97», 2005։
Կլինիկական դեղաբանության դասագիրք։ Բորոյան Ռոմեն Ղուկասի, Երևան, «Զանգակ-97», 2008։
Простагландины: взгляд на будущее" (1983).
"Простагландин и сердце" (1986).
"Клиническая фармакология" (1 и 2 книги) (1990,1992).


== Գրականություն ==
Айриян А. П. Армянские учёные-медики. - Ереван, 1998, 276 с.


== Ծանոթագրություններ ==
Մադեն (Շապին Գարահիսարի գավառ)

Մադեն, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։


== Պատմություն ==
Բնակչությունը կոտորվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
Մինչև 1915 թվականն ուներ 8 տուն՝ 65 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բաշարաթ (Զանգեզուրի գավառ, այլ գյուղ)

Բաշարաթ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 119 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դեյտերիում

Դեյտերիում, D2H, ծանր ջրածին, ջրածնի կայուն իզոտոպը, զանգվածի թիվը՝ 2։
Դեյտերիումի միջուկը դեյտրոնն է։ 1932 թվականին սպեկտրալ մեթոդով հայտնաբերել է ամերիկացի գիտնական Հարոլդ Յուրին։ Ջրածնի (2H) և Դեյտերիումի զանգվածների տարբերությամբ է պայմանավորված նրանց հատկությունների էական տարբերությունը (օրինակ, սովորական 1H-ի համար tեռ. = 20,39K, D-ի համար tեռ. = 23,57K, D և 1H պարունակող որոշ նյութերի համար քիմիական ռեակցիայի արագությունները տարբերվում են 5-10 անգամ)։ Դեյտերիումն օգտագործվում է ջրածնային ռումբի պայթուցիչ համակարգում։ Ապագայի էներգետիկայում այն կարող է ծառայել որպես ջերմամիջուկային վառելանյութ։ Գիտական հետազոտություններում դեյտերիումը կիրառվում է որպես իզոտոպային ինդիկատոր։
Ծանր ջուրը (D2Օ) օգտագործվում է ատոմային ռեակտորներում նեյտրոններ դանդաղեցնելու համար։
Տրետի Ինտերնացիոնալ (Կաշարսկի շրջան)

Անվան այլ կիրառումների համար տե՛ս՝ Տրետի Ինտերնացիոնալ (այլ կիրառումներ)Տրետի Ինտերնացիոնալ (ռուս.՝ Третий Интернационал), գյուղ Ռուսաստանի Ռոստովի մարզի Կաշարսկի շրջանում։ Մտնում է Կիևսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Զավետնայա փ․
Զարեչնայա փ․
Նաբերեժնայա փ․
Սադովայա փ․


== Արտաքին հղումներ ==
Տրետի Ինտերնացիոնալ (խուտոր)
Արթուր Ռասիզադե

Արթուր Թաիր օղլի Ռասիզադեն (ադրբ.՝ Artur Tahir oğlu Rasizadə, փետրվարի 26, 1935(1935-02-26), Գանձակ, Ադրբեջանական ԽՍՀ, ԱԽՖՍՀ, ԽՍՀՄ), ադրբեջանցի քաղաքական և պետական գործիչ, Ադրբեջանի վարչապետը 1996 թվականի հուլիսի 20-ից մինչև 2003 թվականի օգոստոսի 4-ը և 2003 թվականի նոյեմբերի 4-ից մինչ 2018 թվականի ապրիլի 21-ը։ ԽՍՀՄ Պետական մրցանակի դափնեկիր (1971)։


== Կենսագրություն ==
Արթուր Ռասիզադեն ծնվել է 1935 թվականի փետրվարի 26-ին Կիրովաբադում (այժմ՝ Գանձակ)՝ ուսուցչի ընտանիքում։ Նրա հայրը՝ Թաիր Մամեդ օղլի Ռասիզադեն, մահացել է 1942 թվականին Հայրենական մեծ պատերազմի ժամանակ։ 1952 թվականին Արթուր Ռասիզադեն ավարտել է Լենքորանի թիվ 4 միջնակարգ դպրոցը։


== Ծանոթագրություն ==


== Արտաքին հղումներ ==
Բրգնիկ

Բրգնիկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Տևրիկի գավառակում։ Գտնվում էր Գասաման գյուղի մոտ։


== Անվան ստուգաբանություն ==
Անունը ծագել է Բագրատունի նախարարական տոհմի անունից։


== Պատմություն ==
Հիմնադրվել է 1021-1022 թվականներին Վասպուրականից այստեղ գաղթած հայերի կողմից։ Բնակչությունը կոտորվել է 1915 թվականի Մեծ եղեռնի ժամանակ։


== Բնակչություն ==
1631 թվականին ուներ 15 տուն բնակիչ, 1850 թվականին՝ 1800, իսկ XX դարի սկզբին՝ 1300 հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակությաին կառույցներ ==
Բրգնիկն ուներ Ս. Սարգիս անունով եկեղեցի, որի արևմտյան որմի մեջ տեղադրված էր 1267 թվականի խաչքար՝ բերված գյուղի հին եկեղեցուց։


== Կրթություն ==
Գյուղն ուներ վարժարան։


== Հայտնի անձինք ==
Բրգնիկում է ծնվել Դանիել Վարուժանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աղի (այլ կիրառումներ)

Աղի, կարող է վերաբերել՝

Աղի - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Աղի - լեռնանցք Հայկական լեռնաշխարհում, Ծաղկանց լեռների հարավարևմտյան շրջանում
Աղի - գետ Վանա լճի ավազանում
Բրեյդեն Քինգ

Բրեյդեն Քինգ (ծնվել է 1971, Չերի Փոյնթ, Հյուսիսային Կարոլինա, ԱՄՆ), 1993 թվականին ավարտել է Լոս Անջելեսի Հյուսիսային Կարոլինա համալսարանի Կինոյի և հեռուստատեսության դպրոցը։ Նրա «Հոլանդական նավահանգիստ. որտեղ ծովը կոտրում է մեջքը» ֆիլմը ցուցադրվել է 20-ից ավելի խոշոր կինոփառատոներում և աշխարհով մեկ շրջել է «Boxhead Ensemble»-ի անվանի խմբի կենդանի, հանպատրաստից երաժշտության նվագակցությամբ։ Քինգի ֆիլմերը փորձում են ջնջել դասակարգումները, համատեղել ավանդական միջոցներն ու փորձարարական մոտեցումները։ Նրա գործերը ցուցադրվել են աշխարհի առաջատար կինոփառատոներում և հաստատություններում, որոնց թվում են Սանդենսը, Ռոտերդամը, Բեռլինը, Լոնդոնը, Մելբուռնը, Սինգապուրը, Չիկագոյի ժամանակակից արվեստի թանգարանը և այլն։ Քինգը դասավանդել է Յեյլի, Հարավային Կալիֆորնիայի համալսարաններում, Բարդ, Ուիթոն քոլեջներում և այլուր։ Նրան շնորհված պարգևների թվում են Կաննի կինոփառատոնի Ատելյեի մրցանակը և NHK-ի ռեժիսորական մրցանակը Սանդենսի ԿՓ-ում 2008 թվականին, Արտհաուսային և փորձարարական կինոյի միջազգային կոնֆեդերացիայի (CICAE) մրցանակը 2011 թվականին Բեռլինի ՄԿՓ-ում և այլն։ Քինգի վերջին՝ «Այստեղ» խաղարկային ֆիլմի պրեմիերան կայացել է 2011 թվականին Սանդենսի և Բեռլինի ԿՓ-երում։


== Ֆիլմագրություն ==


== Ծանոթագրություններ ==
Արշակուհի Թեոդիկ

Արշակուհի Թեոդիկ (հոկտեմբերի 11, 1875(1875-10-11), Օրթաքյոյ, Կոստանդնուպոլիս, Օսմանյան կայսրություն - հունվարի 2, 1922(1922-01-02), Լոզան, Շվեյցարիա), հայ գրող և բանասեր։
Թեոդիկի կինը։ Օրիորդական ազգանունը եղել է Ճեզվեճյան։


== Կենսագրություն ==
Ծնվել է Կ. Պոլսում։ Նախնական կրթությունն ստացել է Սամաթիայի Նունյան-Վարդուհյան վարժարանում, 1895 թվականին անցնելով Անգլիա, սովորել է Սքարբրը քաղաքի Վեստլանդ բարձրագույն դպրոցում, ավարտելուց հետո մեկնել է Փարիզ, շարունակել ուսումը, միաժամանակ աշխատակցել Լուսինյանի ֆրանս-հայ բառարանին որպես բառերի դասավորող և հայ նորաբանություններ հավաքող։ 1898 թվականին վերադարձել է Պոլիս և պաշտոնավարել Սկյուտարի ճեմարանում։ Աշխատակցել է «Ծաղիկ», «Մանզումե», «Սուրհանդակ», «Բյուզանդիոն», «Ժամանակ» և այլ պարբերականների, Թեոդիկի «Ամենուն տարեցույցներին»։
Առանձին գրքով լույս է տեսել նրա «Ամիս մը ի Կիլիկիա» աշխատությունը (1910), որը գլխավորապես իր տպավորություններն են 1909 թվականի կոտորածից հետո ամայացած Կիլիկիայից։ Կազմել է «Արդի բարոյագիտությունը» դասագիրքը (1911-1912) միջին և բարձրագույն դասընթացներով։ Ունեցել է ակտիվ հասարակական գործունեություն։


== Ծանոթագրություններ ==
Ենեբեյ-Ուրսաևո

Ենեբեյ-Ուրսաևո (ռուս.՝ Енебей-Урсаево, բաշկիրերեն՝ Йәнәби-Урсай), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 392 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելայա Սորա

Բելայա Սորա (ռուս.՝ Белая Сора), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տուտկա գետի աջ ափում՝ 34 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011970
Հիդրոլոգիական ուսումնասիրությունների կոդը - 110001197
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յանգի-Տուրմուշ

Յանգի-Տուրմուշ (ռուս.՝ Янги-Турмуш, բաշկիրերեն՝ Яңы Тормош), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլխաս

Էլխաս (իսպ.՝ Eljas), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Սիեռա դե Գատա շրջանում (կոմարկայում)։ Զբաղեցնում է 33 կմ² տարածք։ Բնակչության թվաքանակը 2010 թվականի տվյալներով եղել է 1013։ Պրովինցիայի վարչական կենտրոնից՝ Կասերես քաղաքից հեռավորությունը 129 կիլոմետր է։   
Բնակավայրին լայն ճանաչում է բերել 14-րդ դարում կառուցված ամրոցը։


== Պատմություն ==
Ներկայիս Էլխասի տարածքում մարդիկ բնակություն են հաստատել դեռ հախապատմական ժամանակներից; Առաջին կայուն բնակավայրն այստեղ հիմնվել է մեր թվականությունից 3000 տարի առաջ։ Մ. թ. ա. 900-600 թթ. հաստատվել են կելտական ցեղերը, ապա հաջորդաբար տիրապետել են հին հռոմեացիները, իբերական ցեղերը, մավրերը, որոնցից բնակավայրն ազատագրվել է ռեկոնկիստայի ժամանակներում։
Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Գատայի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 500 տուն և 2740 բնակիչ։


=== Կրթություն ===
Էլխասում գործում է տարրական դպրոց՝ CEIP Divina Pastora: Միջնակարգ կրթություն ստանալ ցանկացողները ուսումը շարունակում են հարևան Վալվերդե դել Ֆրեզնո քաղաքում։


=== Առողջապահություն ===
Բնակավայրում կա առողջության առաջնային պահպանման հիմնարկություն։ Մինչև օրս այստեղ որևէ մասնավոր բուժհիմնարկ չի հիմնվել։


=== Պատկերասրահ ===

		
		
		


=== Ժողովրդագրություն ===
1900 թվականից ի վեր՝ Էլխասի բնակչության թվաքանակի փոփոխությունները ըստ տասնամյակների եղել են հետևյալը.


== Ծանոթագրություններ ==


== Արտաքին հղումներ ==
Էլխասի համայնքապետարան Archived 2018-11-19 at the Wayback Machine.
118


== Դեպքեր ==


== Ծնունդներ ==


== Մահեր ==
118 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 118 թվականն է, 
II դարի 18-րդ տարին։
Լայմ (այլ կիրառումներ)

Լայմ, կարող է վերաբերել՝

Լայմ -  հայկական երաժշտական և ժամանցային հեռուստաընկերություն
Լայմ - փողոց Լոնդոնում
Լայմ-սատապազգիների ընտանիքի միամյա ցիտրուսային բույսի տեսակ
Բադիկյան

Բադիկյան, հայկական ազգանուն։


== Ազգանունը կրողներ ==
Ավետիս Բադիկյան (19-րդ դար), թղթակից։
Խաչիկ Գաբրիելի Բադիկյան (1932), հայ լեզավաբան։
Հայկ Ավետիսի Բադիկյան (1876-1950), քանդակագործ։


== Տես նաև ==
Բադիկլյան
Բատիկյան


== Ծանոթագրություններ ==
Տանաբատա

Տանաբատա (ճապ.՝ 七夕 տանբատա, Տկաչիհա, Վեգա), ճապոնական ավանդական տոն, նաև հաճախ կոչվում է «աստղերի փառատոն» կամ «աստղային փառատոն» (հոսի մացուրի)։ Պետական տոն չէ։ Սովորաբար նշվում է ամեն տարի հուլիսի 7-ին։ Սենդայում այդ տոնը նշվում է օգոստոսին։


== Պատմություն ==
Սկսած Հեյանի ժամանակաշրջանից Ճապոնիայում հաստատվել է Չինաստանի փոխառված «արվեստի տոնը» նշելու ավանդույթը, որն սկզբում նշվել է Կիոտոյի թագավորական արքունիքում։ Ավանդույթը լայնորեն տարածվել է Էդոյի դարաշրջանում:19, այն միաձուլվել է Օբոն փառատոնի ավանդությունների հետ և հասել է մինչև մեր օրերը՝ որպես ժամանակակից տոն:20
Ըստ լեգենդի՝ գեղեցիկ Օրիհիմեն (ճապ.՝ 織姫, մանող արքայադուստր, ջուլհակուհի) և Հիկոբոսին (ճապ.՝ 彦星, կով արածեցնող, տավարած) հանդիպել են և սիրահարվել միմյանց։ Դժգոհ այն բանից, որ աշխատանքը կանգ էր առել, Օրիհիմեի հայրը բաժանել է սիրահարներին գետի երկու կողմերում (Ծիր Կաթին), և արգելել տարին մեկ անգամից ավել հանդիպել իրար հետ։ Ամեն տարվա յոթերորդ ամսվա յոթերորդ օրը նրանց թույլատրվել է հանդիպել։ Ջուլհակուհի կամ Տանաբատացումե են անվանում Քնար համաստեղության Վեգա աստղը, իսկ Տավարած կամ Կենգյու՝ Արծիվ համաստեղության Ալտաիր աստղը։


== Սովորույթներ ==

Տանաբատա տոնը շատ տարածված է Ճապոնիայում։ Ամեն մարզում այն նշվում է տարբեր ձևով, բայց տոնի համընդհանուր ավանդույթն են համարվում հրավառությունները, շքերթները և փողոցների տոնական ձևավորումը։
Մինչև մեր օրերը պահպանվել է տոնի ժամանակ բամբուկի տանձակու (ճապ.՝ 短冊) ճյուղերից գունավոր փոքր թղթի կտորի վրա գրված ցանկություններ կախելը, երբեմն էլ՝ բանաստեղծական ձևով։
Տանբատայի ամենախոշոր փառատոններից անցկացվում է Սենդայ քաղաքում օգոստոսի 5-8-ը։ Որոշ քաղաքներում ընտրում են «միսս Տանաբատա»։


== Օրացույց ==
Յոթերորդ ամսվա յոթերորդ օրը լուսնային օրացույցով՝

2012-08-24
2013-08-13
2014-08-02
2015-08-20
2016-08-09
2017-08-28
2018-08-17
2019-08-07
2020-08-25


== Պատկերասրահ ==

		
		


== Տես նաև ==
Ճապոնական տոներ
Ցիսիցզե


== Ծանոթագրություններ ==


== Արտաքին հղումներ ==
«Տանաբատա» Calend.ru կայքում
«Երկնային և երկրային սիրո մասին» Archived 2005-04-30 at the Wayback Machine.. հոդված «Япония сегодня» կայքում
«Կամուրջ Ծիր Կաթինի վրայով»(չաշխատող հղում). հոդված «Вокруг света» ամսագրում
Մեդելևկա

Մեդելևկա (ուկրաիներեն՝ Меделівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Մեդելևկա գյուղում բնակվում էր 338 մարդ։ Բնակավայրը զբաղեցնում է 1619 կմ² տարածք։ Բնակչության խտությունը կազմում էր 208,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաշատի հեթանոսական տաճար

Արտաշատի հեթանոսական տաճար, հեթանոսական տաճար է, որը հայտնաբերված է եղել Հայաստանի Արտաշատ քաղաքի մոտ պեղումների արդյունքում։
Տաճարը հայտնաբերվել է Հնագիտության և ազգագրության ինստիտուտի «Հայոց մայրաքաղաքները» ծրագրի շրջանակներում Արտաշատում իրականացվող հնագիտական պեղումների արդյունքում։ Ինչպես ասում է ինստիտուտի տնօրեն Պավել Ավետիսյանը, պեղումները անց են կացրել անմիջապես սահմանի վրա գտնվող մի բլրակի լանջային մասում։ Ըստ երևույթին, բլրի գլխին եղել է տաճարը, իսկ այժմ արշավախումբը պեղում է տաճարական համալիրի ենթակառույցները՝ բաղնիքներ, շքամուտք։


== Ծանոթագրություններ ==
Վելիկայա Յաբլոնկա

Վելիկայա Յաբլոնկա (ուկրաիներեն՝ Велика Яблунька), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Վելիկայա Յաբլոնկա գյուղում բնակվում էր 738 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 753,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալե

Անվան այլ կիրառումների համար տե՛ս՝ Կալե (այլ կիրառումներ)Կալե (ֆր.՝ Calais [kaˈlɛ]), քաղաք և նավահանգիստ Ֆրանսիայում։ Բնակչությամբ ամենամեծ քաղաքն է Նոր-Պա-դը-Կալե երկրամասում։
Կալեն Անգլիային ամենամոտ ֆրանսիական բնակավայրն է։ Անգլիայից ուղիղ գծով գտնվում է 34 կիլոմետր հեռավորության վրա։ Կալեի և անգլիական Դուվրի միջև աշխատում է լաստանավ, որը փոխադրամիջոց է համարվում, բացի այդ 1994 թվականից բացված է երկաթուղային թունելով երթևեկությունը Կալեի Կոլեո արվարձանից դեպի անգլիական Ֆոլքսթոն քաղաք։
Քաղաքի բնակչությունը՝ 74 336 մարդ (2009)։


== Անվանում ==
Հնում եղել է Kalais։ Ենթադրում են, որ այն առաջացել է գալլական Kaleti կոչվող ցեղի անունից։


== Դեմոգրաֆիա ==

Բնակչության թվաքանակի դինամիկա, մարդ․


== Քաղաքականություն ==
2008 թվականից Կալեի վարչակազմը գլխավորում է Միություն՝ հանուն ժողովրդական շարժման խմբագրության անդամ Բուշար Նատաշան։
2008 թվականին համայնքային ընտրություններում իր գլխավորությամբ կազմված ձախ դաշինքը հաղթեց երկրորդ փուլում՝ ստանալով ձայների 54,02%-ը և կոտրելով 37 թվականների կոմունիստական իշխանությունը։


== Հայտնի բնիկներ ==
Օլիվյե լը Վասյո (մոտ․ 1690—1730), ֆրանսիացի ծովահեն, ով նաև հայտնի է Լա Բլյուզ (Կանյուկ) մականունով։
Ֆորդ Մադոքս Բրաուն (1821—1893), անգլիացի գեղանկարիչ և գրող, պրերաֆաէլիտիզմի ակնառու ներկայացուցիչ։
Անրի Էռներս Բեյոն (1827 −1895), ֆրանսիացի բուսաբան և բժիշկ
Իվոն դը Գոլ (Վանդրու) (1900—1979), Ֆրանսիայի նախագահ Շառլ դը Գոլի կինը։
Ժերար Դեբրյո (1921—2004), ֆրանսիական ծագումով ամերիկացի տնտեսագետ։


== Քույր քաղաքներ ==
 Դուվր, Մեծ Բրիտանիա
 Վիսմար, Գերմանիա
 Դույսբուրգ, Գերմանիա
 Ռիգա, Լատվիա
 Ֆանգա, Մալի
 Բրաիլա, Ռումինիա
 Բարդեյով, Սլովակիա


== Գրականություն և մշակույթ ==
Ալեքսանդր Դյումայի «Երկու Դիանա» գրքում նկարագրվում է Կալեի գրավումը։
Կալեի քաղաքացիները, ֆրանսիացի քանդակագործ Օգյուստ Ռոդենի բրոնզե արձանը։
Ագաթա Քրիստիի «Սպանություն գոլֆի դաշտում» վեպերի շարքում Հասթինգսը ուղևորվում է Կալե։


== Տեսասրահ ==

		
		
		


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Մերկոլիանո

Մերկոլիանո (իտալերեն՝ Mercogliano), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 12 293 մարդ (2004), բնակչության խտությունը կազմում է 620 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 83013, հեռախոսային կոդ՝ 0825։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Քոռիկ

Քոռիկ, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։


== Բնակչություն ==
XIX դարի վերջին ուներ 11 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==